cyanic-selkie/wikianc huggingface dataset:
Mikrosatelliit
Praimerite disain
Kui otsida mikrosatelliitide markereid spetsiifilistest genoomi regioonidest, näiteks mõnest kindlast geeni eksonist, võib praimerid disainida manuaalselt. Tuleb otsida genoomsest DNA-st lühikesi korduvaid järjestusi. Seda saab otsida visuaalselt või kasutada automatiseeritud tööriistu nagu näiteks RepeatMasker. Kui potentsiaalselt sobivad mikrosatelliidid on tuvastatud, kasutatakse külgnevaid järjestusi, et disainida oligonukleotiidsed praimerid, mis amplifitseerivad kindlat korduvat järjestust ahelreaktsioonis. Juhuslikke mikrosatelliidiseid praimereid võib toota, kui kloonida suvalisi DNA segmente uuritavates liikides. Suvalised segmendid sisestatakse plasmiidsesse – või bakteriofaagi vektorisse. Seejärel viiakse vektor bakterisse. Tekkinud kolooniatest on võimalik vaadata fluoresseeruvaid oligonukleotiide sisaldavaid järjestusi, mis hübridiseeruvad korduvatele järjestustele.
Kasutus kriminalistikas
Mikrosatelliitide analüüs sai populaarseks 1990. aastatel. Seda kasutatakse laialt isikute tuvastamiseks. Mikrosatelliidid, mida tänapäeval kasutatakse kohtuekspertiisis, on tetra- või pentanukleotiidsed kordused. Need annavad kõrge kvaliteediga veatu tulemuse, olles samaaegselt piisavalt vastupidavad, et üle elada lagunemise. Lühemad korduvad järjestused võivad paarduda valesti ning anda valesid tulemusi. Pikemad järjestused seevastu on haavatavamad keskkonna lagunemisele ja ei amplifitseeru nii hästi PCR programmis. Eemaldades tuumast DNA, viiakse läbi analüüs ning seeläbi amplifitseeritakse spetsiifilist polümorfset DNA regiooni. Kui polümeraasi ahelreaktsioon on valmis, siis tulemused määratakse geelelektroforeesi või kapillaarse elektroforeesi meetodiga. Reaktsiooni lõppedes visualiseeritakse ja analüüsitakse tulemusi.
Mellini kliinik
Mellini kliinik oli haigla Tartus, mis asus Pepleri ja Vanemuise tänava nurgal (Aia 36 (Aia ja Pepleri tänava nurgal).
Mellini kliinik rajati Tartus 1894. aastal, kliiniku asutajaks oli dr. med. Johannes Meyer. Esialgu tegutses kliinik tagasihoidlikult, 1911. aastal sai valmis Mellini kliinikule haigemaja. Selle haigemaja ehitustööd algasid juba 1907. aastal. Haigla mahutas kuni 75 haigewoodit. Kliiniku juures tegutses ka meditsiiniõdede kool.
Mellini kliiniku hoone hävis Punaarmee kahuritules augustis 1944.
Kõrnumäe turbakarjäär-veehoidla
Kõrnumäe turbakarjäär-veehoidla on veekogu Harju maakonnas Saku vallas Kirdalu külas. Veekogu pindala on 9,6 ha. Veekogu kaldajoone pikkus on 2977 m.
Sankt Johann-Köppling
thumb|Sankt Johann-Köpplingi kihelkonnakirik
Sankt Johann-Köppling oli vald Austrias Steiermargi liidumaal Voitsbergi ringkonnas. 2015. aastast on see Söding-Sankt Johanni valla osa.
Žemaidi keel
Käänded
Käändeid on seitse: nominatiiv, genitiiv, daativ, akusatiiv, instrumentaal, lokatiiv ja vokatiiv.
Nõžtša Kropõvna
Nõžtša Kropõvna (ukraina keeles Нижча Кропивна) on küla Ukrainas Vinnõtsja oblastis Nemõrivi rajoonis. Elanike arv on 292. Pindala on 1,743 km².
Kristjan Jalak
Kristjan-Eduard Jalak (21. märts 1882 Kastre vald, Tartumaa – 8. september 1944 Leningrad) oli Tartu töölisliikumise tegelane 1930. aastatel.
Jalak sündis 21. märtsil 1882. aastal Tartumaal Kastre vallas, kus ta isa oli metsatööliseks. Õppis H. Treffneri gümnaasiumis, kuid pidi raske majandusliku olukorra tõttu õpingud katkestama. Töötas metallitöölisena Venemaal paljudes suuremates ettevõtetes kuni Eestisse tagasi pöördudes hakkas müürsepaks. Nõukogude allikate järgi oli Jalak pahempoolsete vaadetega ning võttis osa nii 1905. aasta revolutsioonist kui ka 1917. aasta oktoobripöördest.
Juunipöörde sündmustel oli ta üheks silmapaistvaks jõuks ja tema sõnavõttu mainiti juba 22. juuni lehes. 30. juulil 1940 määrati Jalak Tartu linnapeaks, mida ta oli kuni Eesti Vabariigi likvideerimiseni.
Eesti NSV ajal valiti Jalak Eesti NSV Ülemnõukogusse kui ka 1941. aasta jaanuaris esimeseks Tartu Linna Täitevkomitee esimeheks. Tema järgi on nimetatud Tartus sakslaste pealetungi takistamiseks rajatud nn Jalaka liin.
Teise maailmasõja sõjategevuse jõudmisel Eestisse põgenes Jalakas oma kaasvõitlejatega Mustvee ümbruskonda, kuid ta sattus autoga miinile ja sai raskesti kannatada. Ta jõudis pageda Nõukogude Liitu, ent ta tervis enam ei taastunud täielikult ja elas Nõukogude tagalas kuni tervise ülesütlemiseni 1944. aasta septembris. Jalak maeti 10. septembril Leningradis Suur-Ohta kalmistule.
Ninametsa
Ninametsa oli küla Hiiumaal. Küla jääb tänapäeval Kõrgessaare aleviku alale. Küla kaotati 1977, mil see liideti Kõrgessaare külaga.
1939 oli see uudismaa-asundus; küla staatuses alates 1945.
Stallhofen
Stallhofen on vald (Marktgemeinde) Austrias Steiermargi liidumaal Voitsbergi ringkonnas.
Hobuseraud
pisi|Hobuseraud Hobuseraud on hobuse kabja alla löödav kaarjas raud, mille eesmärk on vähendada hobuse kabja kulumist.
Vanimad hobuseraualeiud Eestis on 11.- 12. sajandist. Kodused tööhobused oli mõnikord veel 19. sajandilgi rautamata, kuid pikematel sõitudel ning talvel pidi hobune olema rautatud.
Andekas härra Ripley
"Andekas härra Ripley" on Patricia Highsmithi kirjutatud põnevusromaan, mis ilmus 1955. aastal.
Mary Patricia Highsmith (1921–1995) sündis Ameerika Ühendriikides Texase osariigis. Highsmith elas hiljem kaua aega New Yorgis, kuid reisis ja elas ka Euroopas. Ta lõpetas Barnard College’i, kust sai bakalaureusekraadi inglise keele erialal ning tema esimesed kirjatükid avaldati kolledži oma ajalehes Barnard Quarterly. Highsmithi esimene romaan oli „Võõrad rongis“, mis ilmus 1950. aastal. Highsmithi inspireeris Dostojevski ning tema käsitlus kristlusest, kuna Highsmith ise oli üles kasvanud religioosses perekonnas. Highsmith käis ka psühhoteraapias, kus teda üritati homoseksuaalsusest terveks ravida. Siin võib märgata sarnasusi ka „Andeka härra Ripley“ peategelase Tomiga, kelle loos mängib olulist rolli tema seksuaalsus. Oma päevikutes oli Highsmith väidetavalt kritiseerinud kõiki oma teoste peategelasi peale Tom Ripley, keda ta pidas oma lemmikuks.
Sisukokkuvõte
Loo peategelane Tom Ripley on New Yorgis elav 25-aastane mees, kellel pole korralikku tööd ning on seetõttu sunnitud elama ühe oma tuttavaga. Lugu algab sellest, kui baaris olles läheneb Tomile Herbert Greenleaf, kes paistab arvavat, et tema poeg Richard (Dickie) on Tomi vana sõber. Dickie on Itaaliasse elama kolinud ning eirab vanemate kutset koju tagasi pöörduda, et nende pereäri juhtimine üle võtta. Nii palub härra Greenleaf Tomil Itaaliasse minna, et veenda Dickiet koju naasma. Tom ei tunnistanud, et ta tegelikult Dickiet isiklikult ei tunne ja haaras võimalusest oma vana elu maha jätta. Vahepeal on juttu ka Tomi varasemast elust Bostonis, kus tädi Dottie teda pärast Tomi vanemate surma kasvatas. Dottie ei sallinud Tomi, kohtles teda halvasti ning tegi mõnitavaid kommentaare poisi seksuaalse orientatsiooni kohta. Siinkohal tuleb ka ilmsiks teose üks keskseid teemasid, milleks on Tomi eeldatav homoseksuaalsus.
Itaaliasse saabudes tutvustab Tom ennast Dickiele ja mehe sõbrannale Marge’ile. Marge on ameeriklannast kirjanik, kes on Dickiesse armunud. Dickie esmamulje Tomist ei tundu kuigi hea, kuni Tom mainib, et on seal härra Greenleafi raha eest, mis teeb Dickiele nalja. Dickie ja Tom muutuvad lähedasemaks ning viimane asub Dickie majja elama. Ühel päeval, kui nad Napolisse teel on, kohtavad nad Dickie sõpra Freddie Milesi, kes on Tomile kohe vastukarva.
Dickie ja Tom otsustavad San Remos olles kahekesi paadiga sõitma minna. Paadil olles peksab Tom Dickiet aeruga, kuni viimane sureb. Tom viskab Dickie koos raskustega merre ning ise pöördub kaldale tagasi, kus uputab paadi kividega. Pärast mõrva läheb Tom Mongibellosse tagasi ning valetab Marge’ile, et Dickie on Rooma reisinud. Hiljem kuulutab Tom, et Dickie on Rooma elama asunud ning võtab Dickie asjad kaasa ja lahkub Mongibellost. Ta reisib Itaalias ringi ning peab Marge’iga Dickie nime alt kirjavahetust, et naine midagi kahtlustama ei hakkaks. Ta esineb uute inimeste ees Dickiena ning üritab jäljendada mehe välimust, käitumis- ja kõnemaneere. Muuhulgas proovib Tom Dickiest jälgi maha jätta, et kui keegi peaks hiljem Dickie vastu huvi tundma, oleks olemas tõendid, et too on elus. Tom end tapmise pärast süüdi ei tunne ja on üldiselt üsna enesekindel. See kestab, kuni Tomi korteri ukse taha ilmub Freddie, lootes sealt eest leida hoopis Dickie, kelle nime all Tom esineb. Tom kardab, et Freddie võib saladuse paljastada, ja tapab mehe tuhatoosiga. Tom võtab Freddie auto, mis maja ees seisab, ja viib surnukeha korterist kaugemale.
Pärast seda, kui Freddie laip leitakse, läheb politsei Tomi küsitlema. Mees valetab, et Freddie oli tema korterist elusana lahkunud. Hiljem loeb Tom ajalehte, kus teatatakse, et San Remost leiti Tomi uputatud verine paat. Tom taipab, et ta ei ole iseenda tegemistest Tom Ripleyna ühtegi märki maha jätnud, nii et nüüd võidakse Dickiet süüdistada nii Tomi kui ka Freddie mõrvas. Dickie vastu hakatakse üha enam huvi tundma ning kui ka Marge välja ilmub ja uurib Dickie ja Tomi vahelise suhte kohta, põgeneb Tom Palermosse. Ta üritab Marge’i kirjavahetuses veenda, et Dickie sooritas suure tõenäosusega enesetapu. Peale kõige muu on Tomil ka pankadega sekeldusi, sest ta on Dickie raha kasutamiseks viimase allkirju võltsinud ning peab panku nüüd allkirjade õigsuses veenma.
Marge otsib taas Tomi üles ning seekord tuleb kohale ka härra Greenleaf koos eradetektiiviga. Selleks, et ennast päästa, kirjutab Tom Dickie nime alt kirja, milles ütleb, et sooritas tõesti enesetapu ja pärandab kõik oma varad Tomile. Kartes vahele jääda, läheb Tom Kreekasse, kus ta saab härra Greenleafilt kirja, et Tom on Dickie pärija ning kogu vara kantakse talle peatselt üle.
Tõlgendused
Patricia Highsmith on „Andeka härra Ripley“ peategelasele andnud jooni, mis olid ka autorile endale omased. Näiteks hakkab Tomi edu saatma just Euroopas, mitte Ameerikas. Highsmith leidis, et Euroopa on Ameerika Ühendriikidest mitmest küljest parem paik, kus elada. Sellega seoses võib Highsmithi romaani vaadelda sotsiaal-poliitilise nurga alt.
Pasti
Pasti oli küla Hiiumaal. Küla jääb tänapäeval Jõeküla alale. Kihelkondlikult kuulus küla Pühalepa kihelkonda. Küla kaotati 1977, mil see liideti Jõekülaga.
Külast on teateid alates 1922.
Globe (laev, 1810)
Globe oli Suurbritannia kaubalaev, mis oli käigus 19. sajandi esimesel veerandil.
Laev seilas Briti impeeriumi pealinna Londoni ning Kanada, Jamaica, Austraalia ja Sri Lanka vahet, tegutsedes peamiselt kaubalaevana. Aastatel 1818–1819 veeti sellega ka kurjategijaid Austraaliasse.
Globe uppus Hiiumaa ranniku ligidal 1824. aasta novembris.
Teenistuskäik
Globe lasti vette suvel 1810. Kolmemastilise purjelaeva varustusse kuulus muuhulgas ka 8 18-naelast ja 2 9-naelast kahurit.
28. mail 1817 oli Globe teel Jamaicale, kui selle pidasid kinni kaks piraadilaeva. Teadaolevalt piraatide nõudmisi ei täidetud, ent laev sai siiski edasi sõita.
1818. aastal oli Globe remondis. Sama aasta laevaregistris on laeva omanikuks märgitud Robertson ja kapteniks Blyth. Registri kohaselt sõitis laev sel ajal Londoni ja Uus-Lõuna-Walesi vahet. 1818. aasta septembrist 1919. aasta jaanuarini oli Globe kapten Joseph Blythi juhtimisel teel Portsmouthist Port Jacksonisse, transportides sinna 140 süüdimõistetud kurjategijat, kellest üks suri teel.
Pärast seda reisi jätkas Globe kaubalaevana. Laev oli siis Briti Ida-India Kompanii teenistuses. 1821. aastal saabus laev Bengalist Thamesi, olles seejuures kevadel pikalt olnud tugeva tormi käes Hea Lootuse neeme juures. Järgmisel aastal oli laev teel Londonist Mauritiusele ja Tseilonile. Nende reiside ajal oli laeva kapten Cuzens.
Ilukirjanduses
Laeva hukku on oma romaani "Hiiu lossist – Siberisse" ühes peatükis motiivina kasutanud Mihkel Aitsam. Autori versiooni järgi määras Vene kohtuminister Ungern-Sternbergile võimupiiride ületamise eest ühe kuu koduaresti. Seetõttu keeldus Ungern-Sternberg kuningas George IV kingitud tubakatoosi esialgu vastu võtmast, vihjates Suurbritannia saadikule saadetud vastuses, et Venemaa keisri arvates on Inglise laeva päästmine kuritegu. Pärast saadiku külaskäiku Aleksander I juurde tühistas viimane karistuse ja annetas Ungern-Sternbergile Anna III klassi ordeni.
Välislingid
Globe'i puudutav peatükk romaanis "Hiiu lossist – Siberisse" järjejutuna:
Țăndărei
Țăndărei on linn Rumeenias Ialomița maakonnas.
Asulat on ürikutes esmamainitud 1594. aastal, linnaõigused sai 1968. aastal.
2011. aasta rahvaloenduse andmetel oli Țăndărei elanike arv 13 219, neist 65,47% rumeenlasi, mustlasi 10,85% ja muust rahvusest inimesi 0,11%. Rahvus oli teadmata 23,55%-l inimestest.
Draakon (täpsustus)
Draakon sisaldub sõnana ka paljude kirjandusteoste ja filmide pealkirjades.
Montreux' konventsioon
pisi|Väinad Montreux' konventsioon on mitmepoolne rahvusvaheline leping, mis allkirjastati 20. juulil 1936. aastal Montreux' palees Šveitsis. See jõustus sama aasta 9. novembril ja kehtib tänaseni. See määrab sõjalaevade liikumise Dardanellide ja Bosporuse väinades, samuti Mustas meres, tagades tsiviillaevade vaba läbisõidu rahuajal. Konventsiooni tingimused on aastate jooksul tekitanud vaidlusi, eriti seoses Venemaa sõjalise juurdepääsuga Vahemerele ning sõjalaevade toomine teistest laevastikest Mustale merele.
Eesti missa
"Eesti missa" on Urmas Sisaski 1992 valminud muusikateos (missa); ühtlasi esimene eestikeelne missa. Teos on segakoorile, solistidele, orelile ja šamaanitrummile.
Hobune Henry unenägu
„Hobune Henry unenägu“ on Margus Karu kirjutatud soe ja fantaasiaküllane lugu, mis julgustab nii suurt kui ka väikest lugejat avastama seigeldes oma tõeline olemus ja päris sõbrad.
Farmis, kus nooruke varss Henry elab, on veel kass Aleksander, koer Polla, pullid Talis ja Pets, oinas Amon Ra, sead Kärss ja Sõrg, lehmad, kanad, lambad, sisalikud ning paljud teised toredad ja vähem toredad tegelased. Nad kehastavad erinevaid inimtüüpe, kes iga lugeja eluteele kunagi sattuda võivad. Henryl tekib palju küsimusi ja ta hakkab vastuseid otsima. Kuidas leida enda tee maailmas, kus kõigil on oma arvamused ja tõekspidamised, hirmud ja uhkus? Väike hobune igatseb ka teada, missugune maailm jääb silmapiiri taha ja kas kõik on kaugemal ikka tõesti nii õudne, kui räägitakse. Ent unenägudes elab Henry hoopis teistsuguses maailmas – seal on ta ükssarvik, kes sõbruneb Fööniksi, Draakoni, Lõvi, pilvede ning lainetega, õppides maailma ja elu kohta nii palju rohkem kui kodufarmis. Koos Henryga avardub ka lugeja silmaring ja süda saab julgust täis!
Raamatule on kaunid illustratsioonid joonistanud Britt Samoson. Kaunite illustratsioonidega raamat sobib ettelugemiseks nii lastele, kellele meeldib kuulata unejutte, kui ka neile, kes juba ise loevad. Raamatu müügist saadav tulu läheb Margus Karu Sihtasutusse, mis suunab raha heategevusse.
"Hobune Henry unenägu" raamat on müügil Apollo raamatukauplustes üle eesti.
Alasi
pisi|[[Sepp töötamas alasil]] Alasi on peamiselt metallide sepistamisel kasutatav terasest alustööriist.
Sõltuvalt kasutusviisist eristatakse käsi- ja masinsepistusalaseid. Otstarbe järgi eristatakse sepa-, plekksepa-, kullassepa-, kellassepa- jm alaseid.
Rías Altas
See on kaljune rannik, mille vahel on paljuväikesi rannalahti. Rannikul on ka palju supelrandu, sealhulgas Augas Santase rand ehk Katedraalide rand Ribadeos. Lahed pärinevad üleujutatud jõeorgudest.
Tähtsamad neemed on Estaca de Bares (Pürenee poolsaare põhjapoolseim punkt), Ortegali neem ja Finisterre neem.
Tähtsamate kauba- ja kalasadamatega kohad
pisi|Vaade Ferroli lahele [[Coto de Ancoselt]]
Lahed
Mõnikord jaotatakse Rías Altas kaheks osaks: rannikuosa Finisterrest kuni A Coruñani nimetatakse Costa da Morte (Costa de la Muerte; Surmarannik) ning rannikuosa A Coruñast Ribadeoni on sel juhul päris Rías Altas. Teise versiooni järgi on Costa de la Muerte ja Rías Altase vahel veel Costa Ártabra. Costa de la Muerte ja Costa Ártabra koos moodustavad Rías Mediase.
Hüdrograafias loetakse veelahkmeks Rías Mediase ja Rías Altase vahel Ortegali neeme. Kõige kitsamas mõttes kuuluvad Rías Altase alla:
Maastiku kirjeldus
Rías Altases on vesi külmem kui Rías Bajases, kuid supelrannad on väga ilusad. Pooleldi mägedesse peidetud maantee viib Cedeirasse, kus on tähtis kalasadam ning mis on ka suvituskoht. Vaevalt 12 km kaugusel (vana "palverändurite teed" mööda ainult 7 km kaugusel) paikneb Santo André de Teixido, kuhu iga galeeg peab kord elus palverännaku tegema, kui ta ei taha, et hing piinlema jääks (vana ütluse järgi: "Santo Andrésse läheb surnuna, kes elusana ei läinud"). Enne Santiago de Compostela palverännaku tekkimist oli see Galicia kõige tähtsam palverännak läks. Praegugi on mõlemal pool teed näha amilladoiros (hauakünkad) palverändurite visatud kividega, mis viimsel kohtupäeval pidid kostma, kes on täitnud tõotuse minna Santo Andrésse. Seal kasvab taim namoradoira, mis aitavat armastusehädade vastu.
Serra da Capeladas on O Cabo do Mundo, Lääne-Euroopa kõrgeim kalju. Edasi tulevad Ortigueira ranna loodusmaastikud, ning neem Estaca de Bares, kus saavad kokku Atlandi ookean ja Kantaabria meri (Biskaia laht).
Vardja külanõukogu
Vardja külanõukogu oli külanõukogu Eesti NSV-s aastatel 1945–1954. Külanõukogu halduskeskus asus Vana-Koiola asunduses.
Vardja külanõukogu moodustati Eesti NSV Ülemnõukogu Presiidiumi 13. septembri 1945 seadlusega Võrumaa Laheda valla koosseisus. Eesti NSV Ülemnõukogu Presiidiumi 26. septembri 1950 seadlusega Laheda vald likvideeriti ja Vardja külanõukogu territoorium arvati Põlva rajooni koosseisu.
Külanõukokku kuulusid Vardja asundus, Ortuse, Koiola, Vana-Koiola, Tilsi, Lahe, Himma, Joosu ja Mõrgi küla.
Vardja külanõukogu likvideeriti Eesti NSV Ülemnõukogu Presiidiumi 17. juuni 1954 seadlusega. Selle alad liideti Mustajõe külanõukoguga.
Wenns
Wenns on vald (Gemeinde) Austrias Tirooli liidumaal Imsti ringkonnas. Vald asub 962 m kõrgusel merepinnast. Valla pindala on 29,6 km², 1. jaanuaril 2016 elas seal 1983 inimest. Vald paikneb 7,3 km Imstist lõunas Pitze jõel ja muutus Pitztali oru peamiseks paigaks. Peamiseks sissetulekuallikaks on turism, eriti suusatamine, kuid kogukonnal pole oma ala. Wennsis on vanim talumaja (700 aastat) Tiroolis.
Umhausen
thumb|Umhausen pisi|püsti|Stuibeni juga
Umhausen on vald (Gemeinde) Austrias Tirooli liidumaal Imsti ringkonnas. Vald asub 1031 m kõrgusel merepinnast. Valla pindala on 137,4 km², 1. jaanuaril 2016 elas seal 3174 inimest. Vald paikneb 17 km Imstist kagus Ötztaler Ache ääres Ötztalis.
Asustus
Vallas on kuus küla:
Pinnamood
Umhausen asub Stubai Alpide ja Ötztali Alpide ristumiskohas. Madalaim punkt on Tumpenis (920 m), valla kõrgeim tipp on Strahlkogel (3288 m). Selle nimi tuleb suurepärasest, valgest, valgust peegeldavast kvartsikihist, mis väidetavalt põhjustab mägede "kiirgamist" (strahlen). Selle kuju on hästi proportsionaalne, järsk ja terav püramiid. Strahlkogeli vallutamine on raske ja seetõttu on seda harva külastatud, erinevalt naabruses olevast 3287 m kõrgusest Breiter Grieskogelist.
Majandus
Umhausen oli kunagi linakasvatamise keskus.
Tänapäeval on peamiseks sissetulekuallikaks turism. Kogukonna piirkonnas asub Tirooli kõrgeim juga, mille kõrgus on 150 meetrit.
Maalihe
Köfelsi maalihe oli hiiglaslik maalihe, mis toimus Ötzi orus ligikaudu 9800 ±100 aastat tagasi vastavalt sündmuses maetud puude radiosüsinikumeetodiga leitud dateeringule. See hõlmas 3,2 km³ kivide ja muda 2,5 km horisontaalse paigutuse ja 800 m vertikaalse paigutuse piki Ötzi oru põhja, tehes sellest suuruselt kolmanda tuntud rusuvoolu.
Briti raketiinsener Alan Bond sidus selle geoloogilise sündmuse sumerite astronoomiliste vaatlustega ja püstitas hüpoteesi, et asteroidi mõju on selle põhjuseks.
Hedwig von Trapp
Hedwig von Trapp, Trappi perekonna liige, elas ja töötas pärast perekoori lõpetamist Farstis, Umhauseni kohal. See töökoht, mis asub 1470 meetri kõrgusel merepinnast, oli ette nähtud astmahaige Hedwig von Trappi vaevuste leevendamiseks. Hedwig von Trapp oli tuntud filmist ja muusikalist "Helisev muusika", mis kujutas Trappi perekonna tegemisi. Hedwig von Trapp oli aluseks Brigitta tegelaskujule. Kool, kus Hedwig von Trapp töötas, on ikka veel oma algsel kujul.
Kurtna paisjärv
Kurtna paisjärv on järv Harju maakonnas Saku vallas Kurtna külas. Veekogu pindala on 3,7 ha. Veekogu kaldajoone pikkus on 1782 m.
Eyre'i poolsaar
pisi|Eyre'i poolsaar Eyre'i poolsaar on poolsaar Austraalias Lõuna-Austraalia osariigis.
Poolsaar piirneb idas Spenceri lahega, läänes Suur Austraalia lahega ning põhjas Gawleri mäestikuga. Eyre'i poolsaar on osariigi suurim poolsaar. Poolsaare pindala on 170 500 km2.
Poolsaar on nimetatud inglise maadeuurija Edward John Eyre'i järgi, kes uuris poolsaart aastatel 1839–1841. Poolsaare ranniku kaardistasid esimestena Briti meresõitja ja kartograaf Matthew Flinders ja Prantsuse maadeuurija ja kartograaf Nicolas Baudin, kes uurisid poolsaart aastatel 1801–1802. Flinders andis oma ekspeditsioonil nime ka läheduses asuvale Spenceri lahele ja Yorke'i poolsaarele.
Eyre'i poolsaarel elas 2021. aastal 57 631 inimest. Poolsaare peamised asulad on Port Lincoln, Whyalla ja Port Augusta.
Veneetsia arhitektuuribiennaal
Veneetsia arhitektuuribiennaal on rahvusvaheline arhitektuurinäitus, mida korraldatakse Itaalias Veneetsias üle aasta. Biennaali näol on tegemist Veneetsia biennaali osana korraldatava üritusega, mida omaette kultuuriüritusena on korraldatud alates 1980. aastast. Enne seda, alates 1968. aastast, toimusid arhitektuurinäitused osana üldisest kunstibiennaalist. Aastas külastab arhitektuuribiennaali enam kui veerand miljonit inimest.
Arhitektuuribiennaali peamine eesmärk on käia välja ja näidata arhitektuurilisi lahendusi kaasaegsetele ühiskondlikele, humanistlikele ja tehnoloogilistele probleemidele. Olgugi et biennaal kaldub arhitektuuri akadeemilise ja teoreetilise külje suunas, annab üritus arhitektidele võimaluse uute projektide esitlemiseks. Biennaal on ka nimekate arhitektide ja disainerite kohtumispaik.
Arhitektuuribiennaali raames toimub suurel hulgal näitusi ja muid sündmusi. Neist olulisim on biennaali peakuraatori koostatav keskne kuraatorinäitus. Biennaali võib jaotada kaheks peamiseks osaks: Giardini näituseala, kus asuvad alalised rahvuspaviljonid, ja Arsenale kompleks, kus paljude riikide projektid on ühe katuse all koos.
17. arhitektuuribiennaal, mis pidi toimuma 2020. aastal, kuid lükkus koroonapandeemia tõttu edasi, avati 22. mail 2021. Kuni 2021. aasta 21. novembrini kestval biennaalil avati 60 rahvuspaviljoni (sealhulgas Eesti paviljon). Lisaks rahvuspaviljonidele osaleb biennaalil veel 112 osalejat 46 riigist.
Eesti ekspositsioonid
Eesti on Veneetsia arhitektuuribiennaalil osalenud alates 2000. aastast. Eesti ekspositsiooni näitusi on korraldanud nii Eesti Arhitektide Liit kui ka Eesti Arhitektuurikeskus.
Kristuse ristimine (Verrocchio ja Leonardo)
"Kristuse ristimine" on itaalia kunstniku Andrea del Verrocchio (umbes 1435–1488) töökojas umbes aastatel 1475–1478 valminud teos, mille autoreiks on Andrea del Verrocchio, Leonardo da Vinci (1452–1519) ja teised.
Uidu
Kiisi oli küla Hiiumaal. Küla jääb tänapäeval Esiküla alale. Küla kaotati 1977, mil see liideti Esikülaga.
Külast on teateid alates 1945. Siiski võib Uidu küla olla sama mis Kassari-Popsi küla (mainitud 1922).
Akadeemia Nord
Akadeemia Nord (kuni 1998. aastani Tallinna Bakalaureuse Erakool) oli Eesti üks esimesi eraülikoole. Õppeasutus tegutses aastail 1991–2010.
Dąbrowice
Dąbrowice on linn Poolas Łódźi vojevoodkonnas Kutno maakonnas, Dąbrowice valla halduskeskus. Dąbrowice asub Kutnost umbes 21 km lääneloodes ja Łódźist ligikaudu 65 km põhjaloodes.
Akadeemia Nord
Kool asutati 20. mail 1991 Tallinnas ja kandis kuni 1998. aastani nime Tallinna Bakalaureuse Erakool. Asutajad olid Ene Grauberg, Priit Kelder, Kiira Kivinurk, Leo Normet ja Ülle Suurjaak. 1998. aastast oli koolipidaja Eraakadeemia Nord OÜ ja kool hakkas kandma nime Akadeemia Nord. 2010. aastal liideti kool Tallinna Ülikooliga ja 1. juulist 2010 jätkati tegevust Tallinna Ülikooli Õigusakadeemia nime all.
Akadeemias Nord oli kolm teaduskonda: õigus- ja juhtimisteaduskond, psühholoogia- ja kommunikatsiooniteaduskond ning humanitaarteaduste keskus. Õppida sai õigusteadust, psühholoogiat, reklaami ja turundust. 1990. aastate lõpus õppis ülikoolis 1200–1400 üliõpilast ja töötas 65 inimest, neist 45–50 õppejõudu. Akadeemia Nord vilistlaste seas on näiteks poliitikud Mailis Reps, Maret Maripuu, Kristen Michal; diplomaadid Argo Kangro; kohtunikud Meelis Eerik, Astrid Asi; kohtutäitur Risto Sepp; ärijuhid Aare Kurist, Mait Riikjärv; televisioonitöötajad Raimo Kummer, Roald Johannson ja Eda-Liisa Kann; looduskaitseaktivist Indrek Vainu.
Õigusteaduskonna esimene dekaan oli aastatel 1991–1995 professor Advig Kiris. Aastatel 1991–1995 oli õigusteaduskonna dekaan Igor Gräzin, alates 2008. aastast aga Ilmar Selge. Juhtimis- ja kommunikatsiooni esimene dekaan oli aastatel 1991–1995 dotsent Raivo Rajamäe. Psühholoogiateaduskonna esimene dekaan oli aastatel 1998–2003 professor Anti Kidron, hiljem mh Voldemar Kolga. Humanitaarteaduste keskust juhtis Ene Grauberg.
Õppetöö toimus bakalaureuse- ja magistriõppe tasemel. Õigus- ja psühholoogiateaduskonnas avati 2002. aastal ka doktoriõpe. 2002. aastal avati juhtimis- ja kommunikatsiooniteaduskonna juures keelte ja kommunikatsiooni osakond. Selle eesmärk oli põhjamaade keelte fakultatiivne õpetamine. Alustati taani keelest. Osakonna tööd juhtis Taani Instituudi direktor Silvi Teesalu. Akadeemia Nord oli alates 2001. aastast Rahvusvahelise Ülikoolide Assotsiatsiooni täisliige ning veel mitme erialase assotsiatsiooni täisliige. Õppejõude ja üliõpilasi vahetati Soome, Rootsi, Taani, Hollandi ja Saksamaa kõrgkoolidega. Aastatel 2001–2008 tegutses akadeemia juures uurimiskeskus Vaba Euroopa. Seda juhtis professor Ivar Raig.
Dąbrowice
1. jaanuaril 2023 sai Dąbrowice linnaõigused tagasi.
Akadeemia Nord
Tallinna Ülikooli Õigusakadeemia
14. juunil 2010 allkirjastas Eraakadeemia Nord OÜ juhatuse liige Indrek Grauberg volitatud esindjana Akadeemia Nord liitumislepingu Tallinna Ülikooliga. Akadeemilises plaanis toimus liitumine põhiliselt õigusteaduse ja marketingi õppekavade ning nendega seotud kohalike ja rahvusvaheliste lepingute ülevõtmise kaudu. Liitmise tulemusel alustas 1. juulil 2010 Tallinna Ülikooli iseseisva kolledžina tegevust Tallinna Ülikooli Õigusakadeemia, mis tegeles õppe-, teadus- ja arendustegevusega õigusteaduse valdkonnas, milles Akadeemia Nord sai kõrghariduse kvaliteediagentuuri hindamisnõukogult tähtajatu õiguse õpet läbi viia. Senised Akadeemia Nord õiguse õppekavade tudengid said jätkata õpinguid Tallinna Ülikooli Õigusakadeemias. Ka kõigi muude Akadeemia Nord õppekavade üliõpilased said õpinguid jätkata, kuid nende õpetamisse kaasti Tallinna Ülikooli õppejõud.
Tallinna Ülikooli Õigusakadeemia presidendiks sai rahvusvahelise õiguse professor Rein Müllerson, kes juhtis õigusakadeemiat kuni 2014. aastani.
2015. aastal Tallinna Ülikoolis toimunud struktuurireformi käigus sai õigusakadeemiast omakorda Tallinna Ülikooli ühiskonnateaduste instituudi õigusteaduse õppesuund.
Eraakadeemia Nord OÜ keskendus alates 2010. aasta sügisest põhiliselt vabahariduslikule koolitusele ja kirjastusalasele tegevusele (vt Vabaakadeemia Nord).
Sillamäe kolledž
2003. aasta sügisel avas Akadeemia Nord kolledži Sillamäel, kus nii eesti kui ka vene koolide lõpetajad said omandada kutsekõrghariduse õiguse ja halduskorralduse, psühholoogia ning turunduse ja reklaami erialal.
Gümnaasium
Aastatel 1991–2004 töötas kooli juures gümnaasium (kuni 1992. aastani Filosoofia Kooli ja kuni 1998. aastani Tallinna Bakalaureuse Erakooli nime all), mille lõpetas kokku 12 lendu. Aastatel 1992–1998 toimus õppetöö IB rahvusvahelise, Eestile kohandatud õppekava järgi. 1999. aastast kandis gümnaasium nimetust Akadeemia Nord Õigusgümnaasium. Gümnaasiumi vilistlaste hulka kuuluvad näiteks Lauri Almann, Oliver Alver, Toomas Birk, Indrek Grauberg, Asko Kase, Liisi Keedus, Lauri Kitsnik, Madis Kolk, Tõnis-Martin Kons, Renee Meriste, Kaileen Mägi, Keit Pentus, Mailis Rand (Reps), Kaarel Relve, Virgo Sillamaa, Anna-Kaisa Oidermaa.
Ämbliknaise suudlus (muusikal)
"Ämbliknaise suudlus" (originaalpealkirjaga "Kiss of the Spider Woman") on muusikal, mille muusika kirjutas John Kander ja libreto Fred Ebb.
Muusikal kanti esimest korda ette 20. oktoobril 1992 Londonis Shaftesbury teatris. 3. mail 1993 esietendus see USAs Broadwayl Broadhursti teatris.
Muusikal põhineb Terrence McNally raamatul, mis omakorda põhineb Manuel Puigi 1976. aastal ilmunud samanimelisel romaanil.
Montreux' palee
Montreux' palee (ametliku nimega Fairmont Le Montreux Palace) on luksushotell, mis asub Genfi järve ääres Montreux' linnas Šveitsis. See on osa hotelliketist Fairmont Hotels & Resorts.
Hoone projekteeris Eugène Jost ja see ehitati kõigest 18 kuuga. Hotell avati 19. märtsil 1906.
20. juulil 1936 allkirjastati hoones Montreux' konventsioon.
Richard Strauss komponeeris seal viibides oma "Neli viimast laulu" (1948) ning Vladimir Nabokov elas Montreux' palees oma elu viimased aastad.
Hotellis peatunud ka paljud maailmakuulsad muusikud. Iseäranis alates Montreux' džässifestivali käivitumisest 1967. aastal.
100 Years
"100 Years" on 2015. aastal toodetud film, mille režissöörid John Malkovich ja Robert Rodriguez tootsid koostöös Prantsuse konjakitootja Rémy Martiniga. Filmi näol on tegu reklaamikampaaniaga, et reklaamida firma luksuskonjakit Louis XIII, mis laagerdub tammevaatides 40–100 aastat. Seega ei saa konjaki tootnud keldrimeister oma toodangu lõpptulemust kunagi ise maitsta. Filmi peaosas mängib John Malkovich ise.
Filmi hoitakse Prantsusmaal Cognacis Rémy Martini keldris kõrgtehnoloogilises seifis, mis avaneb automaatselt filmi esilinastuspäeval 18. novembril 2115. Tuhat inimest üle maailma, kaasa arvatud Malkovich ja Rodriguez ise, on saanud metallist pääsmed filmi esilinastusele, mida nad saavad oma järeltulijatele edasi anda. Filmist saab enne 2115. aastat näha kolme treilerit.
Pärnumaa Omavalitsuste Liit
Pärnumaa Omavalitsuste Liit on organisatsioon, mis ühendab Pärnu maakonna omavalitsusi. Liit muu hulgas esindab maakonda ja maakonna omavalitsusi riigiorganites ja muudes institutsioonides.
Liidu tegevuse eesmärgid:
Liidu ajalugu
Liit loodi 22. jaanuaril 1992.
Asutajaliikmeteks olid 10 Pärnumaa esmatasandi omavalitsust: Halinga, Häädemeeste, Paikuse, Saarde, Sauga, Surju, Tori ja Uulu vallad ning Pärnu-Jaagupi alev ja Kilingi-Nõmme linn. Esimeses põhikirjas sätestati, et POL on valdade, linnade ja alevi volikogude vabatahtlik ühendus, mille põhieesmärgiks on oma liikmete ühishuvide esindamine ja kaitsmine ning koostöö omavalitsusi puudutavates küsimustes.
POL-i liikmete arv on pidevalt muutunud, Pärnumaa kohalikud omavalitsused pole veel kõik korraga POL-i liikmed olnud. Liikmete arv on aja jooksul muutunud olles vahemikus 6-23 (omavalitsuste arv vähenenud 24-lt 7-ni). 2006. a. astus esmakordselt POL-i liikmeks Pärnu linn, maakonna suurim omavalitsus.
Liidu liikmed
Häädemeeste vald
Lääneranna vald
Põhja-Pärnumaa vald
Pärnu linn
Saarde vald
Tori vald
Juudavaik
Juudavaik (rahvasuus ka: juudasitt, pärglipask, tiivistrik) on haisva vaiguputke (Ferula assafoetida) varrest ja juurest saadav vaik.
Vaiku on tarvitatud ravimina ning on India köögis laialt kasutatav maitseaine.
Nõuandja
Nõuandja (ka nõunik) on isik, kes annab millegi kohta nõu. Põllumajandusküsimustes nõu andvat isikut nimetatakse ka konsulendiks. Teatud küsimustes nõu andvat ametiisikut nimetatakse referendiks. Erialast nõu andvat ametiisikut (kasutusel ka ametinimetusena) nimetatakse konsultandiks.
Põlv
pisi|Inimese põlveliiges pisi|Inimese põlved Põlv on inimese ja teiste primaatide kehaosa, mis asub reie ja sääre vahel, selle moodustab põlveliiges, mis on inimese suurim liiges, ühendades reieluud ja sääreluud. Nende vahel asub põlvekeder.
pisi| kirjeldus
Roobuka paistiik
Roobuka paistiik on järv Harju maakonnas Saku vallas Kiisa alevikus ja Roobuka külas. Veekogu pindala on 2,1 ha. Veekogu kaldajoone pikkus on 1094 m.
Chieti
Chieti (ladinakeelsed nimed Theate, Teate Marrucinorum ) on linn ja vald Itaalias Abruzzo maakonnas, samanimelise provintsi keskus. Asustus­tihedus on keskmiselt inimest ruutkilomeetri kohta.
Chietis asuvad 1965. aastal asutatud Chieti riikliku ülikooli (Università degli Studi "Gabriele d'Annunzio") kaheksa teaduskonda (sealhulgas arstiteaduskond) ja rektoraat.
Haldus
pisi|püsti|Chieti peatänav, Corso Marrucino
Chieti piirneb järgmiste omavalitsusüksustega: Bucchianico, Casalincontrada, Cepagatti (PE), Francavilla al Mare, Manoppello (PE), Pescara (PE), Ripa Teatina, Rosciano (PE), San Giovanni Teatino, Torrevecchia Teatina.
Chieti halduspiires asuvad järgmised asumid: Bascelli, Brecciarola, Buonconsiglio-Fontanella, Carabba, Cerratina, Chieti Scalo, Colle Marcone, Crocifisso, De Laurentis Vallelunga, Fonte Cruciani, Iachini, La Torre, San Martino, San Salvatore, Santa Barbara, Santa Filomena, Selvaiezzi, Vacrone Cascini, Vacrone Colle San Paolo, Vacrone Villa Cisterna, Vallepara, Villa Obletter, Villa Reale.
Loodus
Pescara (põhjas) ja Alento (lõunas) jõgikondi eraldaval kõrgendikul asuva Chienti kõrgus merepinnast on 330 meetrit. Mõne kilomeetri kaugusel kirdes asub Aadria meri. Mõnekümne kilomeetri kaugusel läänes asuvad Majella ja Gran Sasso mäemassiivid.
Ajalugu
Chieti on üks Itaalia vanimaid linnu.
Ühe pärimuse järgi asutas linna Achilleus aastal 1181 e.m.a. ja pani sellele oma ema järgi nimeks Teate.
Teise pärimuse kohaselt asutasid linna pelasgid, kes andsid linnale nime nereiid Thetise (kreeka keeles Thètis, Θετις) järgi.
II maailmasõja ajal oli Chieti, kõrvuti Pariisi, Rooma, Firenze ja Belgradiga, avatud linn.
Lennujaam
Chieti ajaloolisest keskusest 12 kilomeetri kaugusel põhjas asub Pescara lennujaam.
Raudtee
Chieti raudteejaam (Chieti Salos) pühitseti sisse 1. märtsil 1873, kohe pärast Pescara-Popoli raudteeliini avamist. Apenniine ületava Pescara-Sulmona-Avezzano-Rooma raudteeliini kaudu on Chietil ühendus Roomaga.
Läheduses, Aadria mere rannikul, asub ka Aadria raudtee – Milano-Bologna-Ancona-Pescara-Bari-Lecce raudteeliin.
Trollibuss
pisi|Chieti trollibussiliini kaart Esimene trollibussi liin avati Chietis 1950. aastal ning see oli käigus 1992. aastani. Trollibussiliiklus taastati 2009. aastal.
Chietis on üks 9,6 km pikkune trollibussiliin.
Jalgpall
Chietis asub Guido Angelini nimeline jalgpallistaadion, millel peetakse Itaalia II divisjoni mänge.
Muuseumid
Chietis asub kuus muuseumi, sealhulgas kaks arheoloogiamuuseumi, kunstimuuseum ja biomeditsiini ajaloo muuseum.
Maa-alune Chieti
Chieti praeguse keskuse all asuvad antiikaegse Theate varemed.
Euroopa Kardioloogide Selts
Euroopa Kardioloogide Selts (inglise keeles European Society of Cardiology, lühend ESC) on Euroopa kardiolooge ühendav selts. Selts asutati 2. septembril 1950 toimunud esimese maialma kardioloogide kongressi raames. Seltsi peakontor (nimetatud ka kui "European Heart House") asub Prantsusmaal Sophia Antipolise teaduspargis. Seltsi kuulub muu hulgas 54 rahvuslikku erialaseltsi (sealhulgas Eesti Kardioloogide Selts).
Publikumärk
1998-2003 juhtis saadet Reet Weidebaum, 2003. aastast juhtis saadet Jüri Aarma, 2007-2011 juhtis saadet vaheldumisi Ave-Marleen Rei, 2011-2012 Kristel Kossar, 2012-2019 Liis Seljamaa kuni Jüri Aarma surmani. 2019. aastast juhtis saadet Liis Seljamaa.
1998-2004 oli eetris saade pühapäeviti kell 12.00, 2004. aastast eetris saade laupäeviti kell 13.00.
Stieg Larsson
Stieg Larsson (ametlikult Karl Stig-Erland Larsson; 15. august 1954 Skelleftehamn – 9. november 2004) oli Rootsi ajakirjanik ja kirjanik.
Tema tuntuim teostesari oli "Millenniumi-triloogia", mis kujutab endast kriminaalromaanisarja. See avaldati postuumselt.
2008. aastal oli Larsson maailmas raamatute läbimüügilt teine kirjanik Khaled Hosseini järel. 2010. aasta märtsiks oli tema Millenniumi-triloogiat müüdud 27 miljonit eksemplari enam kui 40 riigis. Pärast seda, kui esimene Millenniumi-romaan oli rootsi keeles ilmunud ja populaarseks muutunud, tõlgiti see teistesse skandinaavia keeltesse. Ka tõlkeraamatuid saatis müügiedu ning need said mitmesuguseid auhindu.
Raplamaa Omavalitsuste Liit
Raplamaa Omavalitsuste Liit (lühend ROL) on organisatsioon, mis ühendab Rapla maakonna omavalitsusi. ROL muu hulgas esindab maakonda ja maakonna omavalitsusi riigiorganites ja muudes institutsioonides.
Kibedalehine pilvik
Kibedalehine pilvik (Russula acrifolia) on pilvikuliste sugukonda pilviku perekonda kuuluv seen.
Raplamaa Omavalitsuste Liit
ROLi kuuluvad kõik maakonna 4 omavalitsust.
Kibedalehine pilvik
Kübar on seepia- või umbrapruun, 6–12 cm lai. Meenutab välimuselt tihedalehist pilvikut, kuid on sellest suurem ja rohmakam.
Kibedalehist pilvikut peetakse üldiselt kibeda maitse tõttu mittesöödavaks, Venemaal aga söödavaks.
Erlend Teemägi
Erlend Teemägi (kuni 30. juunini 1936 Erlend Tiiberg; 10. aprill 1929 Urvaste vald, Võrumaa – 13. aprill 2021) oli eesti spordiajakirjanik.
Lõpetas 1947 Otepää Keskkooli ja 1951 TRÜ kehakultuuriteaduskonna.
Sportima hakkas iseseisvalt, oli Tartumaa koolinoorte meistreid ja esindajaid kergejõustikus, võrkpallis ja suusatamises. Kergejõustiklasena tuli NSV Liidu kõrgkoolide meistrivõistlustel kümnevõistluses kolmandaks, kuulus Nauka meistrivõistlustel 1951 üleliidulisse üliõpilaskoondisse. Oli tõstjana keskkaalus 1951 Tartu meister.
Töötas 1951–1959 toimetajana ja vanemtoimetajana Eesti Riiklikus Kirjastuses, 1959–1992 spordiajakirjanikuna Kehakultuuri ja hilisema Spordiilma toimetuses, 1977–1992 peatoimetaja asetäitjana. Ajakirjanikuna töötades jätkas kirjastuse Eesti Raamat toimetusnõukogus ja ENSV Spordipropagandaföderatsiooni kirjastuskomisjonis, oli 1959–1990 Eesti Kergejõustikuföderatsiooni presiidiumi sekretär.
Teoseid
kommenteeritud statistikaraamatud
Laevatehas
Laevatehase juures on ehitus- ja monteerimisplatsid, staaplid, laevade veeskamise (näiteks slipid) ja veest väljatõstmise seadmed.
Roostepruun padjandsüsik
Seent on leitud ka Eestist.
Metstoa Linajärv
Linajärv' (ka Metstoa Linajärv, Liivjärv, Paukjärv) on järv Harju maakonnas Kuusalu vallas Koitjärve külas. Veekogu pindala on 0,9 ha. Veekogu kaldajoone pikkus on 368 m.
Tapolca
Tapolca on linn Ungaris Veszprémi komitaadis, Tapolca kreisi keskus. Asub Balatoni põhjakalda lähedal.
Pärast Teist maailmasõda hakati linna ümbruses kaevandama boksiiti ja muid maavarasid ning linnast kujunes tööstuskeskus.
Tapolcas asub Ungari pikkuselt neljas koobastik.
Linna läbib Balatonszentgyörgy–Tapolca–Ukki raudteeliin.
Chris Smalling
Christopher Lloyd "Chris" Smalling (sündinud 22. novembril 1989 Londonis) on inglise jalgpallur, kes mängib kaitsjana Itaalia kõrgliiga klubis Roma.
Permutatsioon (muusika)
Permutatsioon on muusikas objektide hulgast tuletatud järjestatud hulk, milles iga element võib esineda ainult ühe korra.
Muusikaliste objektide n-elemendilise järjestatud hulga võimalike permutatsioonide arv Pn avaldub faktoriaalina kujul Pn = n!.
Permutatsioon on muusikas üldmõiste, mille allmõisteteks on näiteks
Euroopa Sotsioloogia Assotsiatsioon
Euroopa Sotsioloogia Assotsiatsioon (inglise keeles European Sociological Association, lühend ESA; ebatäpselt Euroopa Sotsioloogide Assotsiatsioon) on Euroopa sotsiolooge ühendav organisatsioon (assotsiatsioon). Organisatsioon asutati 1992. Organisatsiooni peakontor asub Pariisis. Organisatsiooni president on aastast 2015 Frank Welz.
TEP60
pisi|TEP60-0905 pisi|Mootorvedur TEP60-0924 Haapsalus TEP60 (ТЭП60) on 1950. aastate lõpus konstrueeritud diiselveduriseeria, mida tootis Kolomna veduritehas Venemaal.
TEP60 oli mõeldud raskete reisi- ja kiirrongi koosseisude vedamiseks Nõukogude Liidu sisestel raudteedel, rööpmelaiusele 1520 mm.
Voitsberg
Voitsberg on väike linn (Stadtgemeinde) Austrias Steiermargi liidumaal Voitsbergi ringkonnas.
TEP60
Nõukogude mootorvedurite seeria nimetused tähistavad veduri tüüpi ja projekti numbrit. TEP60 puhul tähistab täht T mootorveduri üldtunnust, E - elektriülekannet ja P - reisirongi vedurit.
Aastatel 1960–1987 ehitati 1472 TEP60 vedurit, lisaks 116 kaksikvedurit 2TEP60. Kokku toodeti 1704 vedurit. Pärast Nõukogude Liidu lagunemist on TEP60 töötanud Venemaal, Ukrainas, Valgevenes, Lätis, Leedus ja Eestis.
Hispania Tarraconensis
thumb|
TEP60
Eestis on TEP60 vedureid kasutatud alates 1961. aastast ja nendega veeti kuni 18-vagunilisi kiirronge kaaluga 1050 t.
Pärast Eesti taasiseseisvumist sai Eesti Raudtee TEP60 omanikuks 1992. aastal, kui Lätis asunud reisivedurite park jaotati kolme Balti riigi vahel. TEP60 vedurid sõitsid Eesti Raudteel kuni 20. sajandi lõpuni. Ainuke Eestis säilinud TEP60 numbriga 0924 asub Haapsalu Raudteemuuseumis. TEP60 vahetasid välja uuemad ja võimsamad TEP70 seeria mootorvedurid.
Hispania Tarraconensis
Hispania Tarraconensis oli üks kolmest Rooma provintsist Hispanias. See hõlmas enamiku tänapäeva Hispaania Vahemere rannikust koos keskplatooga. Lõuna-Hispaania, praeguse Andaluusia piirkond, oli Hispania Baetica provints. Läänes, Atlanti ookeani ääres asus Lusitaania provints, mis osaliselt kattub tänapäeva Portugaliga.
Voitsberg
Transport
Voitsberg on raudtee kaudu ühendatud Köflachi ja Graziga.
Hispania Tarraconensis
Ajalugu
thumb|Tarraconensis aastal 27 eKr
Saaremaa Omavalitsuste Liit
Saare Omavalitsuste Liit on organisatsioon, mis ühendab Saare maakonna omavalitsusi. Liit muu hulgas esindab maakonda ja maakonna omavalitsusi riigiorganites ja muudes institutsioonides.
Hispania Tarraconensis
Ajalugu
Keiserlik Rooma provints Tarraconensis asendas Hispania Citeriori, mida valitses Augustuse reorganiseerimisega aastal 27 eKr hilise vabariigi konsul.
Selle keskus oli Tarraco (tänapäeva Tarragona Kataloonias). Kantaabria sõjad (29–19 eKr) tõid kogu Ibeeria Rooma ülemvõimu alla Tarraconensisesse. Astuurlased ja kantaabrid Ibeeria põhjarannikul olid viimased rahvad, keda tuli rahustada. Tarraconensis oli keiserlik provints ja eraldi kahest muust Ibeeria provintsist — Lusitaaniast (tänapäeva Portugal ilma põhjapiirkonnata, pluss Hispaania Extremadura) ja senatiprovints Baeticast, mis vastab Hispaania lõunaosale või Andaluusiale. Galba, kes oli keiser lühidalt aastatel 68–69, valitses provintsi aastast 61. Plinius Vanem oli Tarraconensise prokuraator (73). Diocletianuse ajal, aastal 293, jaotati Hispania Tarraconensis kolmeks väiksemaks provintsiks: Gallaecia, Carthaginensis ja Tarraconensis. Keiserlik provints Hispania Tarraconensis kestis kuni 5. sajandi sissetungideni, alates aastast 409, kui sueebid, vandaalid ja alaanid ületasid Püreneed, ning lõpetades Läänegootide kuningriigi rajamisega.
Sissetung põhjustas ulatuslikku metallide kasutamist, eriti kulla, tina ja hõbeda. Las Médulase uhtkullakaevandused näitavad, et Rooma insenerid töötlesid setteid väga suurel mahul, kasutades mitmeid kuni 48 km pikki akvedukte, et kasutada ümbritsevate mägede vett. Kiirete veevoogude suunamisega pehmele kivimile võisid nad hüdraulilise kaevandamise meetoditega (Ruina montium) suurel hulgal kulda eraldada. Kui kuld oli ammendunud, järgnesid nad maa-alustele püriidikihtidele tunnelite kaudu, kasutades tuleseadet, et lõhkuda palju kõvemaid kulda kandvaid kivimeid. Plinius Vanem annab hea ülevaate Hispanias kasutatavatest meetoditest, eeldatavasti tema enda tähelepanekute põhjal.
Religioon
Kõige populaarsem jumalus Hispanias oli Isis, talle järgnes Kybele, suur ema. Kartaago-foiniikia jumalused Melqart (nii päikese- kui ka merejumal) ja Tanit-Caelestis (emakuninganna võimalike kuu-sidemetega) olid ka populaarsed. Rooma panteon neelas identifitseerimise kaudu kiiresti kohalikud jumalused (Melqartist sai näiteks Hercules, keda kreeklased olid pikka aega võtnud oma Heraklese variandina). Baal Hammon oli Kartaago peajumal ja oli ka Hispanias tähtis. Egiptuse jumalad Bes ja Osiris leidsid ka kummardajaid.
Väljavedu
Tarraconensisest veeti välja metsamaterjali, kinaveri, kulda, rauda, tina, pliid, savinõusid, marmorit, veini ja oliiviõli.
Kiviloo paisjärv
Kiviloo paisjärv on järv Harju maakonnas Raasiku vallas Kiviloo külas. Veekogu pindala on 0,5 ha. Veekogu kaldajoone pikkus on 363 m.
Weizi ringkond
Weizi ringkond (Bezirk Weiz) on ringkond Austrias Steiermargi liidumaal.
Ringkond koosneb järgmistest valdadest:
David Politzer
Hugh David Politzer (sündinud 31. augustil 1949 New Yorgis) on USA füüsikateoreetik.
Tema vanemad oli pärast teist maailmasõda Tšehhoslovakkiast USA-sse migreerunud arstid.
2004. aastal anti talle, David Grossile ja Frank Wilczekile Nobeli füüsikaauhind selle eest, et nad avastasid asümptootilise vabaduse kvantkromodünaamikas.
Jämepeamadu
Jämepeamadu (Dipsas) on maoperekond.
Klassifikatsioon
Jämepeamadude perekonda klassifitseeritakse roomajate andmebaasis järgmised maoliigid :
Levila
Nad elavad Lõuna- ja Kesk-Ameerikas ning Mehhikos.
Välislingid
Selles artiklis on kasutatud prantsuskeelset artiklit fr:Dipsas seisuga 12.04.2014.
Akendussüsteem
pisi|Üks võimalik akende paigutus Akendussüsteem on süsteem arvuti graafikakuvari ressursside ühiskasutuseks mitme rakenduse vahel. Iga rakenduse jaoks eraldi akna kasutamine võimaldab suhelda kõigi rakendustega, ilma et neid oleks vaja iga kord uuesti käivitada. X Window System on UNIXi platvormil töötav iseseisev akendussüsteem, MS Windowsi ja Mac OSi opsüsteemidele on akendussüsteemid sisse ehitatud.
Tartumaa Omavalitsuste Liit
Tartumaa Omavalitsuste Liit on organisatsioon, mis ühendab Tartu maakonna omavalitsusi. Liit muu hulgas esindab maakonda ja maakonna omavalitsusi riigiorganites ja muudes institutsioonides.
Monna Rosa
Teostel on kujutatud laevandusmagnaat Frederick Leylandi abikaasat. 1862. aastal valminud teose, suuruselt väiksema, asukoht on teadmata.
1867. aastal valmis kunstnikul teine, suurem versioon, mis asub erakogus. pisi|220px|left|Foto 1862. aasta maalist
Maurice Utrillo
Maurice Utrillo (sünninimega Maurice Valadon; 26. detsember 1883 – 5. november 1955) oli prantsuse maalikunstnik, kes maalis peamiselt linnamaastikke. Utrillo oli üks väheseid Montmartre'is tegutsenud kunstnikke, kes oli seal ka sündinud.
Eric Allin Cornell
pisi Eric Allin Cornell (sündinud 19. detsembril 1961) on Ameerika Ühendriikide füüsik.
Maurice Utrillo
Elulugu
Utrillo oli kunstnik Suzanne Valadoni (sünninimega Marie-Clémentine Valadon) vallaspoeg. Tema tollal kaheksateist aastat vana olnud ema ei paljastanud kunagi seda, kes oli lapse bioloogiline isa. On spekuleeritud, et ta sündis kas suhtest sama noore harrastuskunstniku Boissyga, suhtest end juba tõestanud kunstniku Pierre-Cécile Puvis de Chavannes'iga või isegi suhtest Auguste Renoiriga. Aastal 1891 allkirjastas Hispaania kunstnik Miguel Utrillo y Molins dokumendi, millega ta tunnistas end Maurice'i isaks, kuid ikkagi jäi õhku kahtlus, et tegemist ei olnud lapse bioloogilise isaga.